Inngangen til Drexel Shrine i Bensalem i Bucks County i Pennsylvania.
**Katharine Maria Drexel** (født 26. november 1858 i Philadelphia i USA; død 3. mars 1955 i Bensalem Township i Bucks County i Pennsylvania i USA) var en amerikansk ordenssøster. Hun er æret som en helgen i den katolske kirken. Hennes minnedag i liturgien er 3. mars.

Liv og virke
------------

### Bakgrunn

Katharine Drexel var datter av den velstående bankmannen Francis Anthony Drexel (20. juni 1824 – 15. februar 1885) og hans hustru Hannah Langstroth. Hun var barnebarn av Franz Martin Drexel. Hennes filantropiske onkel Anthony Joseph Drexel var grunnlegger av Drexel University i Philadelphia. Hun er fjernt i slekt med *First Lady* Jacqueline Kennedy Onassis på sin farsside.

Moren døde i Katharinas barndom, og faren giftet seg på nytt. Katharine og hennes storesøster Elizabeth og lillesøster Emma og en halvsøster vokste opp i en velstående og religiøst hjem med veldedige prinsipper. Emma delte jevnlig ut mat og klær hjemme hos folk.

Familien bodde på en 90 mål stor eiendom i Torresdale i Philadelphia ved navn *St. Michel* til ære for erkeengelen Mikael. Fader James O'Connor var sogneprest ved *St. Dominic's* i nærliggende Holmesburg i Philadelphia og tjente som kapellan for *Society of the Sacred Heart* ved deres moderhus i Eden Hall i Torresdale, hvor Katharines tante på morssiden av var moder superior. I 1876 ble han utnevnt til apostolisk vikar i Nebraska, et kirkedistrikt som dekket Nebraska, nordøstre Colorado, Wyoming og deler av Utah, Montana og Dakotaterritoriene. Han ble bispeviet til titulærbiskop av *Dibona* ved kapellet i Eden Hall.

Katharine ble vekket til urbefolkningens situasjon under en familietur til det vestlige USA og ble inspirert.

I ung alder dro hun på utstrakte reiser, både i hjemlandet og utenlands. I 1886 ble hun i Roma under en audiens hos pave Leo XIII oppfordret til å bli misjonær og til å realisere sin trang til å assistere sitt hjemlands indianske og svarte befolkning.

### Ordenssøster

Hun gikk inn i *Sisters of Mercy of Pittsburgh* som postulant den 7. mai 1889 og ble ikledd ordensdrakten den 8. november 1889 som søster Mary Katharine.

### *Sisters of the Blessed Sacrament for Indians and Colored People*

I 1891 grunnla hun med støtte fra viskop James O'Connor i Nebraska en ny kongregasjon, *Sisters of the Blessed Sacrament for Indians and Colored People*, dedikert til evangelisering av indianere og afroamerikanere. Kongregasjonens moderhus, St. Elisabeth ved Philadelphia, ble innviet den 3. desember 1892. Den 12. februar 1891 ble Sr. Mary Katherine den første søsteren som avla sine første løfter. På slutten av 1891 hadde kongregasjonen allerede 28 medlemmer. Den 9. januar 1895 avla søster Mary Katharine sine evige løfter.

Fra 1894 grunnla Sr. Katharine skoler og høyskoler i en rekke byer, med start fra Santa Fe i New Mexico. Den mest kjente stiftelsen er Xavier University of Louisiana i New Orleans. Hun finansierte Mother Loyola, kjødelig søster til og etterfølger etter grunnleggeren Lucy Eaton Smith av *Dominican Sisters of St. Catherine de' Ricci*, som tok seg av afro-cubanske barn i Havanna på Cuba under og etter den spansk-amerikanske krig. Barna var blitt foreldreløse grunnet krigen, og ingen annen kirke eller statlig enhet var villig til å støtte dem fordi de var fargede barn. I 1942 anerkjente republikken Haiti henne med *Honneur et Merite-medaljen*, og året etter ble hun mottaker av Sienna-medaljen for det mest karakteristiske bidrag til det katolske liv i USA.

Sr. Katharine ble gjenvalgt flere ganger som generalsuperior for *Sisters of the Holy Sacrament* og innehadde dette verv til 1937. 

*Sisters of the Blessed Sacrament for Indians and Colored People* samarbeidet med Bureau of Catholic Indian Missions, Commission for the Catholic Missions among the Colored People and the Indians og andre katolske institusjoner.

Søster Katharine Drexel korresponderte med den portugisiske ordensgrunnleggeren Luiza Andaluz. De var fjernt beslektet på morssiden.

Død
---

Da hun døde den 3. mars 1955, hadde hun grunnlagt rundt 62 skoler og et universitet.

Helligkåring
------------

Sr. Katharine ble saligkåret av pave Johannes Paul II den 20. november 1988 og helligkåret den 1. oktober 2000.

Litteratur
----------

* Tarry, Ellen (1958): *St. Katharine Drexel: Friend of the Oppressed*. New York: Farrar, Straus and Cudahy, Inc.
* «Mother Katharine Drexel and the birth of Xavier University». *The Times Picayune*. 20. desember 2017.  - By a contributing writer.
* McGuinness, Margaret (2023): *Katharine Drexel and the Sisters Who Shared Her Vision*. New Jersey: Paulist Press.
* Bresie, Amanda: *Veiled Leadership: Katharine Drexel, the Sisters of the Blessed Sacrament, and Catholic Race Relations*. Catholic University of America Press, 2023.

* Hubert Lenz, Lydia Moser: *Heilige Katharine Drexel*, Nenzing 2007.

Referanser
----------

1. 1 2   Encyclopædia Britannica Online, oppført som Saint Katharine Drexel, Encyclopædia Britannica Online-ID biography/Saint-Katharine-Drexel, besøkt 9. oktober 2017[Hentet fra Wikidata]
2. 1 2   GeneaStar, oppført som Saint Katharine Drexel, GeneaStar person-ID drexels[Hentet fra Wikidata]
3. 1 2   GCatholic.org, GCatholic person ID 67240[Hentet fra Wikidata]
4. 1 2   Ökumenisches Heiligenlexikon, oppført som Katherine Maria Drexel, Ökumenisches Heiligenlexikon ID K/Katherine\_Maria\_Drexel.html[Hentet fra Wikidata]
5. ↑   Gemeinsame Normdatei, besøkt 12. desember 2014[Hentet fra Wikidata]
6. ↑   The Peerage[Hentet fra Wikidata]
7. ↑   www.womenofthehall.org[Hentet fra Wikidata]
8. 1 2  Hoy, Suellen (2004). «Lives on the Color Line: Catholic Sisters and African Americans in Chicago, 1890s-1960s». *U.S. Catholic Historian*. 22 (1): 67–91. JSTOR 25154892.
9. ↑  «The Other Drexel: Louise Drexel Morrell». *Catholic Historical Research Center of the Archdiocese of Philadelphia* **(engelsk)**. 9. april 2010. Besøkt 3. januar 2023.
10. ↑  «St. Katharine Drexel». Besøkt 3. februar 2024.
11. ↑  «San Francisco Call 28 May 1890 — California Digital Newspaper Collection». *cdnc.ucr.edu*. Besøkt 3. februar 2024.
12. 1 2  «Mother Katharine Drexel Devoted 65 Years of Life to God and Man». *The Xavier Herald*. 1. mars 1955. s. 1.
13. ↑  Hubert Lenz, Lydia Moser: *Heilige Katharine Drexel*, Nenzing 2007, s. 30.
14. ↑  Dina Maria Batalha Henriques. *Ser educado, ser educador. A dimensão filosófica, ética e pedagógica da obra de Luiza Andaluz*. Coimbra. s. 27. «Dissertation an der Universidade de Coimbra»

|  |  |
| --- | --- |
| Oppslagsverk/autoritetsdata | Encyclopædia Britannica **·** Geni **·** WikiTree **·** VIAF **·** GND **·** LCCN **·** ISNI
 |